Միջազգային տնտեսագիտություն

Միջազգային տնտեսագիտություն (), ուսումնասիրում է տարբեր պետությունների տնտեսվարող սուբյեկտների փոխգործակցության օրինաչափությունները ապրանքների, ծառայությունների, աշխատանքի, կապիտալի և արտադրության այլ գործոնների միջազգային փոխանակման ոլորտում։

Միջազգային տնտեսագիտություն առարկան 
Միջազգային տնտեսության առարկան տնտեսական հարաբերություններն են, որոնք զարգանում են նրա սուբյեկտների միջև առևտրի, արտադրության, ներդրումային, դրամավարկային և ֆինանսական գործունեության հետ կապված։

Միջազգային տնտեսագիտությունը ուսումնասիրում է արտադրական ռեսուրսների և սպառողների նախասիրությունների միջազգային տարբերությունների, ինչպես նաև դրանց վրա ազդող միջազգային ինստիտուտների ազդեցությունը տնտեսական գործունեության վրա։ Այն փորձում է բացատրել տարբեր երկրների ռեզիդենտների միջև գործարքների և փոխազդեցությունների ձևերն ու հետևանքները, ներառյալ առևտուրը, ներդրումները և գործարքները։

Միջազգային տնտեսագիտության ուսումնասիրության օբյեկտը 
Միջազգային տնտեսագիտության ուսումնասիրության օբյեկտը համաշխարհային տնտեսությունն է։

Համաշխարհային տնտեսությունը աշխատանքի միջազգային բաժանմանը մասնակցող և միջազգային տնտեսական հարաբերությունների համակարգով միացած առանձին երկրների ամբողջություն է։

Միջազգային առևտրում շրջանառվող ապրանքներն ու ծառայությունները նույնպես հանդես են գալիս որպես միջազգային տնտեսագիտության օբյեկտ։ Միջազգային տնտեսությունում ապրանքների և ծառայությունների փոխանակումը բնութագրվում է մեծ ծավալներով, տեսականու լայնությամբ, որակի տարբերակմամբ։

Միջազգային տնտեսագիտություն դասընթացի կառուցվածքը 
Միջազգային տնտեսագիտության տեսության դասընթացը բաղկացած է 2 մասից.

 Միջազգային միկրոտնտեսագիտությունը ուսումնասիրում է համաշխարհային շուկայի մասնակիցների վարքագծի օրինաչափությունները՝ պայմանավորված նրանց շահերով և հնարավորություններով։
 Միջազգային մակրոտնտեսագիտությունը նվիրված է վճարային հաշվեկշռի վիճակի հետ ներքին հավասարակշռության ներդաշնակեցման գործընթացների ուսումնասիրությանը.
 Ինչպես է վճարային հաշվեկշիռը կապված հարկաբյուջետային և դրամավարկային քաղաքականության հետ
 Ինչպես կառավարության և Կենտրոնական բանկի գործողությունները ներքին շուկան կարգավորելու համար կարող են փոխել նրա դիրքն արտաքին աշխարհում։

Միջազգային առևտուր 
Ուսումնասիրում է ապրանքների և ծառայությունների հոսքերը միջազգային սահմաններով՝ ելնելով առաջարկի և պահանջարկի գործոններից, տնտեսական ինտեգրումից, միջազգային գործոնների շարժումներից և քաղաքականության փոփոխականներից, ինչպիսիք են սակագների դրույքաչափերը և առևտրային քվոտաները։

Միջազգային ֆինանսներ 
Ուսումնասիրում են կապիտալի հոսքը միջազգային ֆինանսական շուկաներով և այդ շարժումների ազդեցությունը փոխարժեքի վրա։

Միջազգային արժութային տնտեսագիտությունը և միջազգային մակրոտնտեսագիտություն 
Ոււսումնասիրում են փողի հոսքերը երկրների միջև և դրանց հետևանքների ազդեցությունը ընդհանուր առմամբ նրանց տնտեսությունների վրա։

Միջազգային քաղաքական տնտեսագիտություն 
Ուսումնասիրում է, օրինակ, միջազգային հակամարտությունների, միջազգային բանակցությունների և միջազգային պատժամիջոցների խնդիրները և ազդեցությունները, ազգային անվտանգություն և տնտեսական ազգայնականություն, միջազգային պայմանագրերն ու  պահպանում։

Տես նաև 
Համաշխարհային տնտեսություն

Ծանոթագրություններ 

Տնտեսագիտություն
Բնօրինակում անաղբյուր հոդվածներ
Միջազգային տնտեսագիտություն
Միջազգային հարաբերություններ
Միջազգային առևտուր